ກອງບັນຊາການ ປກສ ແຂວງຈຳປາສັກ ປະກາດແຕ່ງຕັ້ງຮອງຫົວໜ້າກອງບັນຊາການ.
ທ້າຍເດືອນທັນວາ 2021 ນີ້ ກອງບັນຊາການ ປກສ ແຂວງຈຳປາສັກ ໄດ້ຈັດພິທີປະກາດແຕ່ງຕັ້ງຮອງຫົວໜ້າກອງບັນຊາການ ໂດຍການເປັນກຽດເຂົ້າຮ່ວມຂອງທ່ານ ສະນັ່ນ ສີພາພົມມະຈັນ ຮອງເລຂາພັກແຂວງ, ຫົວໜ້າຄະນະຈັດຕັ້ງແຂວງ, ມີທ່ານ ປະດິດ ວັນນະລັດສະໝີ ຄະນະປະຈຳພັກແຂວງ, ປະທານກວດກາພັກແຂວງ, ພັທ ສຸກພະຈັນ ສີລາເພັດ ກຳມະການພັກແຂວງ, ຫົວໜ້າກອງບັນຊາການ ປກສ ແຂວງຈຳປາສັກ, ມີຄະນະພັກຄະນະບັນຊາຈາກກອງບັນຊາການທະຫານແຂວງ, ຫ້ອງອ້ອມຂ້າງກອງບັນຊາການ ເຂົ້າຮ່ວມ.
ໃນພິທີ ພັທ ສຸກພະຈັນ ສີລາພັດ ກຳມະການພັກແຂວງ, ຫົວໜ້າກອງບັນຊາການ ປກສ ແຂວງຈຳປາສັກ, ໄດ້ຜ່ານຂໍ້ຕົກລົງຂອງລັດຖະມົນຕີ ກະຊວງປ້ອງກັນຄວາມສະຫງົບ ວ່າດ້ວຍການແຕ່ງຕັ້ງ, ຍົກຍ້າຍນາຍຕຳຫຼວດທີ່ຂຶ້ນກັບກອງບັນຊາການ ປກສ ແຂວງຈຳປາສັກ ໃນນັ້ນໄດ້ແຕ່ງຕັ້ງສະຫາຍ ພັທ ວິຊຽນ ດວງຄຳ ຫົວໜ້າກອງບັນຊາການ ປກສ ເມືອງຊະນະສົມບູນ ຜູ້ເກົ່າ ເປັນຮອງຫົວໜ້າກອງບັນຊາການ ປກສ ແຂວງຈຳປາສັກ ຄວບຕຳແໜ່ງເປັນຫົວໜ້າ ຫ້ອງການເມືອງ ປກສ ແຂວງ ແລະ ແຕ່ງຕັ້ງສະຫາຍ ພັທ ສຸລິວັນ ບຸນສະຫງ່າ ຫົວໜ້າຫ້ອງການເມືອງ ປກສ ແຂວງຜູ້ເກົ່າ ໄປຮັບໜ້າທີ່ໄໝ່ເປັນຫົວໜ້າກອງບັນຊາການ ປກສ ເມືອງຊະນະສົມບູນ ໂດຍອິງໃສ່ກົດໝາຍວ່າດວ້ຍກຳລັງປ້ອງກັນຄວາມສະຫງົບ ປະຊາຊົນ ແລະ ອີງຕາມດຳລັດຂອງນາຍຍົກລັດຖະມົນຕີ ວ່າດວ້ຍການຈັດຕັ້ງ ແລະ ເຄື່ອນໄຫວຂອງກະຊວງ ປກສ ແລະ ອີງຕາມໜັງສືສະເໜີຂອງກົມໃຫ່ຍການເມືອງກະຊວງ ປກສ ການປະກາດຍົກຍ້າຍ ແລະ ແຕ່ງຕັ້ງໃນຄັ້ງນີ້ກໍ່ເພື່ອເປັນການປັບປຸງກົງຈັກການຈັດຕັ້ງຕາມຄວາມຮຽກຮ້ອງຕ້ອງການຂອງວຽກງານໃຫ້ສອດຄ່ອງກັບໜ້າທີ່ການເມືອງ, ເຂັ້ມແຂງດ້ານການຈັດຕັ້ງ. ເພື່ອພ້ອມກັນເຮັດສຳເລັດໜ້າທີ່ຕາມການມອບໝາຍ.